Jelgavā, 2020.gada 26.martā (prot. Nr.4, 2p.)

**JELGAVAS PILSĒTAS PAŠVALDĪBAS 2020.GADA 26.MARTA**

**SAISTOŠIE NOTEIKUMI NR.20-7 “GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS**

**NR.15-20 “JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI””**

*Izdoti saskaņā ar likuma “Par pašvaldībām” 43.panta trešo daļu, Sociālo pakalpojumu un*

*sociālās palīdzības likuma 35.panta ceturto daļu*

Izdarīt Jelgavas pilsētas pašvaldības 2015.gada 12.novembra saistošajos noteikumos Nr.15-20 “Jelgavas pilsētas pašvaldības pabalstu piešķiršanas noteikumi” (turpmāk – noteikumi) (Latvijas Vēstnesis, 2015, 234. nr.; 2016, 28., 41., 191. nr.; 2017, 49. nr.; 2018, 11., 51. nr.; 2019, 46., 258. nr.) šādus grozījumus:

1. **Papildināt noteikumu izdošanas tiesisko pamatu aiz vārdiem un skaitļiem “Sociālo pakalpojumu un sociālās palīdzības likuma 35.panta ceturto daļu” ar vārdiem un skaitļiem “likuma “Par palīdzību dzīvokļa jautājumu risināšanā” 25.panta pirmo daļu”.**
2. **Papildināt noteikumus ar 9.1 punktu šādā redakcijā:**

**“9.1 Speciālists – šo noteikumu izpratnē ir persona, kura uzsāk darbu Jelgavas pilsētas pašvaldības izglītības iestādē pedagoga amatā, ar nosacījumu, ka pedagoga vakance bija reģistrēta Nodarbinātības valsts aģentūrā ilgāk par 3 (trijiem) mēnešiem, vai arī persona apgūst otrā līmeņa profesionālo augstāko izglītību** Latvijas Universitātē, Liepājas Universitātē vai Daugavpils Universitātē izglītības projekta MĀCĪTSPĒKS ietvaros sadarbībā ar nodibinājumu “Iespējamā misija”.”.

1. **Papildināt noteikumus ar 11.4.1 apakšpunktu šādā redakcijā:**

**“11.4.1 pabalsts** īrētās dzīvojamās telpas apmaksai speciālistam;”**.**

1. **Papildināt noteikumu 14.punktu aiz vārdiem un skaitļa “**un 11.5.apakšpunktā**” ar vārdiem un skaitli ”kā arī speciālistam** noteikumu 11.4.1apakšpunktā**”.**
2. **Papildināt noteikumus ar XIII.1 nodaļu šādā redakcijā:**

 **“XIII.1 Pabalsts** **īrētās dzīvojamās telpas apmaksai speciālistam**

**73.1 Pabalstu īrētās** dzīvojamās telpas **apmaksai speciālistam** piešķir, ja viņš atbilst visiem šādiem kritērijiem:

**73.11.** **speciālists** ir **noslēdzis darba līgumu par pedagoģiskā darba veikšanu ar Jelgavas pilsētas pašvaldības izglītības iestādi;**

**73.12.** speciālists ir noslēdzis īres līgumu par citas personas, izņemot pašvaldību, īpašumā esošas dzīvojamās telpas īri, kura atrodas Jelgavas pilsētas administratīvajā teritorijā, un faktiski dzīvo īrētajā dzīvojamajā telpā;

73.13. **speciālista** īpašumā nav dzīvojamās telpas Jelgavas pilsētas pašvaldības administratīvajā teritorijā.

73.2 Noteikumu 73.1 punktā minēto pabalstu līdz 150,00 *euro* mēnesī piešķir uz 6 (sešiem) mēnešiem vai uz īres līguma darbības laiku, ja tas ir īsāks par 6 (sešiem) mēnešiem, nepārsniedzot īres līgumā noteikto īres maksu.

73.3 Lai saņemtu pabalstu no nākamā kalendārā mēneša 1.datuma, speciālists, uzrādot personu apliecinošu dokumentu, līdz kārtējā mēneša 15.datumam vēršas JSLP ar iesniegumu, pievienojot šādus dokumentus:

73.31. **darba līguma kopiju ar Jelgavas pilsētas pašvaldības izglītības iestādi par pedagoģiskā darba veikšanu;**

73.32. izziņas vai līguma ar augstskolu kopiju par izglītības apguvi;

73.33. īres līguma kopiju par citas personas, izņemot pašvaldību, īpašumā esošas dzīvojamās telpas īri.

73.4 Pabalstu izmaksā, kamēr **speciālists** sastāv darba tiesiskajās attiecībās ar Jelgavas pilsētas pašvaldības izglītības iestādi, bet ne ilgāk kā līdz pašvaldības dzīvojamās telpas, kurai noteikts kvalificētam speciālistam izīrējamas dzīvojamās telpas statuss, saņemšanai.

73.5 Pabalstu pārskaita speciālista iesniegumā norādītajā kredītiestādes kontā.

73.6  Speciālista līdzdarbības pienākumi ir:

73.61. 6 (sešu) mēnešu laikā no pabalsta saņemšanas uzrādīt JSLP sociālajam darbiniekam apliecinošu dokumentu (kvīts, čeks, kredītiestādes konta pārskats u.c.), kas noformēts uz speciālista vārda, par pabalsta izlietošanu tam paredzētajam mērķim;

73.62.informēt JSLP par izmaiņām apstākļos, kuri bija par pamatu pabalsta piešķiršanai.”.

6. Noteikumi stājas spēkā 2020.gada 1.jūnijā.

Jelgavas pilsētas domes priekšsēdētājs A.Rāviņš